MATERSKÁ ŠKOLA, GAGARINOVA 916, SOBRANCE 073 01

**Ukončenie nájomného vzťahu a vyhlásenie verejnej súťaže**

JUDr. Otto Brixi, bytom Košice, je nájomcom nebytových priestorov Materskej školy, Gagarinova 916, Sobrance nachádzajúcich sa v budove elokovaného pracoviska na ul. Komenského 11 v Sobranciach s výmerou 19,75 m2, ktoré užíva na základe Zmluvy o nájme nebytových priestorov, uzatvorenej dňa 28.01.2014

Nájom nebytových priestorov bol ukončený na základe zmluvy o nájme, a to ukončením mandátu poslanca NR SR. Bol mu odoslaný list, ktorý sa následne vrátil 30.03.2016 neprevzatý.

Aby uvoľnené priestory bolo možné prenajať, je treba aby mestské zastupiteľstvo rozhodlo o vyhlásení obchodnej verejnej súťaže.

Podmienky obchodnej verejnej súťaže môžu byť takéto:

- predmetom obchodnej verejnej súťaže je prenájom nebytových priestorov v budove Materskej školy na ul. Komenského 11 v Sobranciach s celkovou výmerou 27,10 m2 na dobu neurčitú,

- priestory je možné využívať ako kancelárske alebo ako skladovacie priestory,

- vstupnú bránu je nevyhnutné po príchode aj pri odchode nájomcu uzamykať z bezpečnostných dôvodov, keďže sa jedná o priestor v areáli materskej školy,

- cena za prenájom priestorov je najmenej 585,- € ročne (21,58 €/m2 x 27,10 m2),

- do súťaže nebude zaradená ponuka uchádzača, ktorý v nájomnej zmluve ponúkne cenu za prenájom nebytových priestorov nižšiu ako 585,-€ ročne, alebo k termínu uzávierky súťaže bude mať voči Mestu Sobrance splatné finančné záväzky, alebo nezloží v stanovenej lehote zábezpeku vo výške 30% z požadovaného minimálneho nájomného, alebo nepredloží požadované doklady,

- Materská škola, Gagarinova 916, Sobrance ako vyhlasovateľ súťažesi vyhradzuje právo odmietnuť všetky predložené návrhy alebo súťaž zrušiť,

- Vyhodnotenie súťaže vykoná komisia, menovaná riaditeľkou školy, pričom pri splnení podmienok súťaže jediným kritériom pre výber najvhodnejšieho súťažného návrhu je najvyššie ponúknuté nájomné. Ak víťaz obchodnej verejnej súťaže odmietne plniť záväzky vyplývajúce mu z nájomnej zmluvy, obstarávateľ od zmluvy odstúpi, zábezpeka zložená týmto záujemcom prepadne v prospech obstarávateľa a obstarávateľ vyzve na uzatvorenie nájomnej zmluvy záujemcu, ktorého ponuka bola vyhodnotená ako ďalšia v poradí,

- pri rovnosti najvyšších cenových ponúk obstarávateľ písomne vyzve záujemcov s najvyššou ponukou na zvýšenie cenových ponúk v ním určenej lehote.

V Sobranciach 26.10.2016  
Vyhotovil : Ing. Martina Mikulaničová Schválil: Mgr. Liana Szilagyiová

riaditeľka školy